Ninjago: Lohikäärmeiden nousu

Ninjago: Lohikäärmeiden nousu on Lego Groupin tuottama tietokoneanimoitu fantasia-supersankari-televisiosarja. Se perustuu Lego Ninjago -tavaramerkkiin ja on jatko-osa Ninjagolle, jota esitettiin 15 kautta vuodesta 2011 vuoteen 2022. Sarjan ensimmäisen kauden ensimmäinen puolisko julkaistiin Yhdysvalloissa 1. kesäkuuta 2023 ja Suomessa 5. kesäkuuta. Loput jaksoista julkaistiin ​​12. lokakuuta 2023. Toisen kauden ensimmäinen puolisko julkaistiin 4. huhtikuuta 2024 ja toinen 3. lokakuuta 2024. Kolmas tuotantokausi alkoi keväällä 2025.

LEGO julkaisi 6. tammikuuta 2024 alkaen YouTube-kanavalleen sarjaan pohjautuvan kolmiosaisen lyhärisarjan "The Elemental Mechs". 

Juoni
Ensimmäisessä kaudessa kaikkien Ninjagon maailmojen yhdistyttyä yhdeksi epävakaaksi valtakunnaksi Spinjitzu-mestari Lloydin tehtävänä on kouluttaa uusia ninjoja. Heidän on pelastettava maailma pahan voimilta löytämällä elementaalilohikäärmeitä.

Toisella kaudella ninjat saavat tietää uhkaavasta verikuusta, joka voi vapauttaa muinaiset pahat olennot, kielletyn viisikon. He yrittävät estää Lordi Rasia ja hänen liittolaisiaan, mutta yksi viisikon jäsenistä pääsee pakoon. Samaan aikaan järjestetään alkulähteidenturnaus, jossa palkintona on valta muiden elementtien yli. Ninjat osallistuvat kilpailuun estääkseen vihollisia saamasta voimia. Vaikka Sora voittaa turnauksen, kielletty viisikko pääsee silti vapaaksi, ja taistelu heidän pysäyttämisekseen alkaa.

Kolmannella kaudella kielletty viisikko on palannut ja etsii viittä prismaattista miekkaa vapauttaakseen Thunderfangin, kaaoksen murskaajalohikäärmeen. Ninjat yrittävät estää heitä ja samalla löytää kadonneet toverinsa Arinin ja Jayn. Arin on liittynyt Lordi Rasin seuraan etsiäkseen vanhempiaan, ja Sora seuraa häntä.

Ninjat kohtaavat matkan varrella uusia haasteita, kuten Aavemaat ja uuden Djinjagon. Heidän on löydettävä Keskittymisen arkkilohikäärme pysäyttääkseen Thunderfangin ja pelastaakseen yhdistyneet maailmat. Lopulta Ninjat onnistuvat kutsumaan Keskittymisen arkkilohikäärmeen, joka Lloydin ja Arinin avulla kukistaa Thunderfangin. Mutta Thunderfangin tappion jälkeen Ninjat päätyvät eri paikkoihin yhdistyneissä maissa. 

 Uusia hahmoja 

 Arin 
Arin on Ninjagosta kotoisin oleva poika, joka on ninjojen suuri fani opetteli itsekseen spinjitzun. Hän myös keksi aivan uuden keinon käyttää spinjitzua yhdistämällä sen esineihin. Arin joutui erilleen vanhemmistaan Yhdistymisen yhteydessä ja haluaa kovasti löytää heidät. Lloyd ja Egalt puhuvat Arinin suunnattomasta potentiaalista mahdollisesti historian parhaimpana ninjana, mutta Arin ei usko heitä. Yhtenä syynä on, ettei Arinilla ole elementaalivoimaa kuten ninjoilla yleensä on. Arin on Soran paras ystävä.

 Sora 
Sora on Imperiumista kotoisin oleva tyttö, joka karkasi kotoa Yhdistymisen yhteydessä. Hän on lapsesta saakka ollut mainio insinööri ja sarjan aikana paljastuukin, että hänen elementaalivoimansa on teknologia. Sora on jyrkästi Imperiumin diktatuuria, tiukkoihin normeihin mukautumista ja lohikäärmeiden hyväksikäyttöä sekä rääkkäystä vastaan. Sora on Arinin paras ystävä.

 Riyu 
Riyu on lohikäärme, joka ystävystyy Ariniin, Soraan sekä Lloydiin, kun nuorukaiset yrittävät pelastaa hänet ja joutuvat satimeen, josta Lloydin on heidät kaikki pelastettava.

 Zanth 
Zanth on Djinjagosta kotoisin oleva lohikäärme, jonka Sora lapsena kohtaa Imperiumin laboratorioissa. Silloin Zanthia kutsuttiin nimellä "Sora", jonka kerrotaan tarkoittavan orpoa. Lähtiessään Imperiumista Sora ottaa nimen itselleen.

 Frak 
Kärmeinen ja Arinin lapsuuden ystävä, joka myös on ninjojen suuri fani. Yhdistymisen jälkeen hänestä tuli Järistyksen elementaalimestari ja liittyi Rasin Susinaamioklaaniin Alkulähteiden turnauksen aikana, kunnes hän erosi heistä ja liittyi ninjojen joukkoon. Frak on vahvasti ihastunut Soraan, vaikka ei osaa kertoa sitä Soralle.

 Tuotanto 
Kehitys
Uusi sarja on tuotettu Ninjago-televisiosarjan viimeisen kauden jälkeen. Uutta sarjaa varten animaatioyhtiö WildBrain Studios siirtyi käyttämään Unreal Engine 5 -pelimoottoria parantaakseen  animaation laatua edeltävistä kausista.

Käsikirjoittaminen
Sarjan pääkäsikirjoittajat ovat Chris "Doc" Wyatt ja Kevin Burke. Wyatt vahvisti Twitterissä, että sarja ei ole suoraa jatkoa edelliselle Ninjago-sarjalle.

Julkaisu
Sarja esiteltiin alun perin San Diego Comic-Con 2022 -tapahtumassa ja julkaistiin Netflixissä 1. kesäkuuta 2023 Yhdysvalloissa, Kanadassa, Japanissa ja Latinalaisessa Amerikassa sekä muilla alueilla myöhemmin samassa tai seuraavassa kuussa. 
Suomessa sarjan ensimmäisen kauden ensimmäinen puolisko julkaistiin 5. kesäkuuta ja toinen 12. lokakuuta 2023 Ruutu+-palveluun. Toisen kauden ensimmäinen puolisko julkaistiin 4. huhtikuuta 2024.

 Lähteet 

*